kardosdrur/scandi-wiki huggingface dataset:
Otto Blixenkrone-Møller

Otto Blixenkrone-Møller (født 27. april 1912 på Agersø, død 26. januar 2006) var en dansk general og forsvarschef 1. december 1972 – 30. april 1977.

Han var søn af proprietær Johan Herman Wessel Blixenkrone-Møller og Marie Kathrine Hansen. "Blix" gik som ung ind i Forsvaret. Han blev uddannet på Hærens Officersskole 1936-38 og ved geodætisk kursus 1940-41. Han forrettede tjeneste i Den Kongelige Livgarde, Geodætisk Institut, Hærens Efterretningstjeneste og Krigsministeriet. I løjtnantstiden som efterretningsofficer under Besættelsen indgik han fra 1943 med i en militær modstandsgruppe under Den lille Generalstab, ligesom han i årene efter krigen prægede Forsvarets genopbygning frem mod Danmarks NATO-medlemskab. I 1946-47 var han på generalstabskursus.

Han forrettede militærdiplomattjeneste flere steder i udlandet, bl.a. i det allierede NATO-hovedkvarter i Oslo 1951-53, som militærattaché i Washington D.C. og Ottawa, og som medlem af den danske delegation ved Standing Group, Washington 1953-56.

Blixenkrone-Møller blev oberstløjtnant 1955, bataljonschef ved Falsterske Fodregiment, chef for Hærstabens operationsafdeling 1959-61, oberst og chef for region IV og Fynske Livregiment 1961, generalmajor og chef for Hærstaben 1963, generalløjtnant og chef for Hæren 1967 og endelig general og forsvarschef 1972. I 1977 gik han på pension.

I sit seniorliv gik Blixenkrone-Møller ind i rederiet A.P. Møller, hvor han satte præg i en ny karriere som rådgiver.

Han modtog Storkorset af Dannebrogordenen, Kong Frederik IX's Mindemedalje, Hæderstegnet for god tjeneste ved Hæren, Reserveofficersforeningen i Danmark's Hæderstegn og flere udenlandske ordener.

Han blev gift 1938 med Grethe Fenger (f. 5. april 1914 i København), datter af højesteretssagfører J.F. Fenger og hustru Edith Harriet f. Mygge.

Kilder 
 Opslag i Modstandsdatabasen
 Kraks Blå Bog 1974

Eksterne henvisninger 
 
  s. 283-284.

Generaler fra Danmark
Danskere i 1900-tallet
Storkors af Dannebrog
Personer i Kraks Blå Bog (afdøde)
Forsvarschefer fra Danmark
Den lille Generalstab
Johannes Stensgaard

Johannes Stensgaard (født 28. januar 1947 i Viborg) er uddannet bygningsingeniør.

Borgmester i Viborg Kommune valgt for Socialdemokraterne, var tidligere borgmester i den gamle Viborg Kommune fra 1998-2006 og efter kommunalreformen forsatte som borgmester i den nye Viborg Kommune fra 2006 frem til år 2009 hvor han meddelte, at han ikke ønskede at genopstille til borgmesterposten. 

Johannes Stensgaard blev efterfulgt af Karin Gaardsted som spidskandidat for Socialdemokraterne.

Eksterne henvisninger 
 Johannes Stensgaard på altinget.dk

Personer fra Viborg
Borgmestre i Viborg
Borgmestre fra Socialdemokraterne
Personer i Kraks Blå Bog
Kredsen Mars og Merkur Danmark

Kredsen Mars og Merkur Danmark er en forening af folk fra erhvervslivets top og militære ledere i generals- og admiralsklassen. Foreningen blev dannet i 1975 med det formål at styrke kontakten mellem erhvervsfolk og militærfolk, deraf navnet Mars som gud for krig og Merkur som gud for handel.

Den danske kreds er en underafdeling af den langt større europæiske kreds Mars & Mercurius, med hovedsæde i Holland, tidligere med Prins Bernhard som protektor. Denne blev dannet helt tilbage i 1926 og hed oprindelig De Koninklijke Kring Mars & Mercurius (Den Royale Kreds Mars og Merkur).

Præsident
 Torben von Lowzow, direktør

Medlemmer
Et udvalg af nuværende og tidligere medlemmer:
 Mærsk Mc-Kinney Møller
 Mogens Munk Rasmussen
 Alf Duch-Pedersen
 Henning Dyremose
 Niels Due Jensen
 Lars Nørby Johansen
 Peter Straarup
 Christian Herskind

Eksterne link og kilder 
 Gardehusaren Nr. 8/2004 side 7
 Flåden i Korsør Nr. 3/1999 side 9
 "Bag lukkede døre," Berlingske Nyhedsmagasin, 2004. (Arkiveret udgave).
 Mars & Mercurius Europe 
 sindbaek.com: Mænd er fra Mars – og Merkur (Berlingske Nyhedsmagasin, maj 2004). (Arkiveret udgave).

Foreninger fra Danmark
Etableret i 1975
John Rhys-Davies

John Rhys-Davies (født 5. maj 1944) er en britisk skuespiller. Selv om han har indspillet dusinvis af film, huskes han bedst for sine roller i to blockbuster film: Indiana Jones, hvor han spiller Sallah og Ringenes Herre, hvor han spiller dværgen Gimli (han lagde også stemme til Træskæg).

Rhys-Davis mangler spidsen af venstre langefinger.

Udvalgt filmografi 
 The Game of Their Lives (2005)
 The Princess Diaries 2: Royal Engagement (2004)
 The Lord of the Rings: The Return of the King (2003)
 The Medallion (2003) 
 Junglebogen 2 (2003) (stemme)
 The Lord of the Rings: The Two Towers (2002)
 Sabretooth (2002)
 The Lord of the Rings: The Fellowship of the Ring (2001)
 Cats Don't Dance (1997) (stemme)
 Aladdin og de fyrretyve røvere (1996) (stemme)
 Glory Daze (1996) 
 The Great White Hype (1996)
 Sliders (1995-1997) 
 Quest for Glory IV: Shadows of Darkness (1994)
 The High Crusade (1994)
 The Lost World (1992) 
 Indiana Jones og det sidste korstog (1989)
 The Living Daylights (1987) 
 Kong Salomons miner (1985)
 Sahara (1983) 
 Victor/Victoria (1982) 
 Ivanhoe (1982)
 Jagten på den forsvundne skat (1981)
 I, Claudius (1976)

 Referencer 

 Eksterne henvisninger 

 
 Andrew Leigh, "No Sean Penn". National Review''. 5. marts 2004.

Skuespillere fra Wales
Stor kranstop

 
Stor kranstop (Stephanandra tanakae) er en bredt voksende, men opret, løvfældende busk. Forgreningen er tæt og regelmæssig med tynde skud til alle sider.

Beskrivelse 
Barken er først rødbrun og glat, men senere bliver den mørkt grålig og til sidst skaller den af i lange strimler. Knopperne er spredte, udspærrede, ægformede og rødbrune. Bladene er bredt ægformede med tre grove lapper, groft tandet rand og lang spids. De store akselblade er ægformede og fint takkede. Oversiden er mørkegrøn og foldet, mens undersiden er lysegrøn. Høstfarven er orange til rød. Blomsterne er samlet i endestillede toppe. De springer ud i juni-juli. De enkelte blomster er flødehvide og regelmæssige, men små. Frugterne modner sjældent i Danmark.

Rodnettet består af forholdsvis få, grove hovedrødder, som er vidt udbredte. Da planten bliver formeret ved stiklinger er rodnettet nok mere trævlet, end frøplanters er det.

Højde x bredde og årlig tilvækst: 2 x 2 m (50 x 50 cm/år).

Hjemsted 
Stor kranstop vokser i fugtige bjergskove i Nordkina, Korea og på Japans hovedøer, hvor den danner skovbryn og underskov på veldrænet, mineralrig lavajord sammen med bl.a.: hortensia (Hydrangea macrophylla), tornaralie (Eleutherococcus sieboldianus), haveaucuba (Aucuba japonica), japansk pieris (Pieris japonica), krybende benved (Euonymus fortunei var. vegetus), skæbnetræ (Clerodendron trichotomum), stor stjernetop (Deutzia scabra) og vinterglans (Pachysandra terminalis).

Buske
Haveplanter
TV Midtvest

TV Midtvest er en regional tv-station under TV 2 med hovedsæde i Holstebro og sender regionale nyheder og aktualitetsprogrammer. Tv-stationens dækningsområde er de gamle Ringkjøbing og Viborg amter, hvis befolkning udgør 521.000 indbyggere.

Historie 
TV Midtvest blev formelt oprettet 1. november 1988 og sendte sin første udsendelse 1. oktober 1989. I begyndelsen havde tv-stationens direktør Ivar Brændgaard kontor på amtsgården i Viborg, imens det blev undersøgt, hvor hovedsædet skulle placeres. Der var i begyndelsen tanker om at placere TV Midtvest ved siden af de næsten nyoprettede Medieskoler i Viborg. Udover Viborg ønskede også Herning og Holstebro at huse stationen. Valget faldt til sidst på Holstebro, hvorefter Ivar Brændgaard flyttede sit kontor til Holstebro Rådhus. Senere tog tv-stationen en nyopført bygning i brug ved siden af Vandkraftsøen i Holstebro, imens der blev oprettet en mindre lokalredaktion på Skottenborg 8 i Viborg.

I de første mange år var tv-stationens navn TV/Midt-Vest, men det blev i 2013 ændret til TV Midtvest, ligesom tv-stationens logo ændredes til tvmv (med små bogstaver).

Efter næsten 28 år som direktør gik Ivar Brændgaard 1. august 2016 på pension. Direktøren er nu Lone Sunesen.

TV Midtvest i dag 
TV Midtvest sender i dag nyheder fem gange dagligt på hverdage: 12.30, 17.15, 18.20 og hovedudsendelserne kl. 19.30 og 22.00. Derudover har TV Midtvest siden 2012 ligesom de øvrige TV2 regioner sendt deres egen 24-timers kanal på en separat frekvens. Denne 24-timers kanal har mellem 2014 og 2018 haft navnet TV Midtvest Mokka, men Mokka-navnet blev fjernet i april 2018, så kanalen nu blot hedder TV Midtvest.

TV Midtvest udgiver desuden dagligt nyhedsartikler og udsendelser på sin hjemmeside, på en nyhedsapp TV Midtvest og streamingapp TV Midtvest Play. 

Tv-stationen er en økonomisk og juridisk selvstændig institution finansieret af licensmidler. Den er uafhængig af TV2, men TV Midtvest og de øvrige regionale tv-stationer samarbejder tæt med TV2. TV Midtvest får til investeringer støtte fra støtteforeningen TV Midtvest Plus.

Eksterne henvisninger 
 TV Midtvests hjemmeside
 TV2s hjemmeside

Noter 

Midtvest
Etableret i 1989
Holstebro
Public service-medier
Vanskabning

En vanskabning er en ældre beskrivende betegnelse for et dyr eller menneske, der er født med synligt fysisk handicap. 

I overført betydning anvendes ordet i nedsættende betydning om nye tiltag, der ikke virker efter hensigten.

I dag betragtes betegnelsen vanskabt som et nedladende udtryk, hvis det bruges om mennesker.

Handikap
Kwik-E-Mart

Kwik-E-Mart er en fiktiv dagligvarekæde fra The Simpsons-universet. Den mest kendte Kwik-E-Mart-butik ligger i Springfield og er ejet af Apu Nahasapeemapetilon, som i øvrigt er en legende i Kwik-E-Marts historie, da han engang arbejde 96 timer i træk.

Man ser i flere afsnit, at Kwik-E-Mart er udsat for butikstyveri. Ofte er det bøller som Dolph, Jimbo Jones, Nelson Muntz Snake og Kearney, der står bag disse ulovligheder.

Kwik-E-Mart er modelleret over den amerikanske supermarkedskæde K-Mart.

På toppen af sin butik har Apu en hemmelig tropisk have, som han besøger via en skjult trappe.

Eksterne henvisninger 

Steder i The Simpsons
Fiktive virksomheder

fi:Apu Nahasapeemapetilon#Kwik-E-Mart
it:Luoghi de I Simpson#Jet Market
Talib Kweli

Talib Kweli (født 3. oktober 1975) er en rapper fra Brooklyn, New York i USA. Hans arabiske navn betyder "student af sandhed og viden". Som rapper er Talib Kweli kendt for sit præcise, unikke flow og sine politiske holdninger.

Sammen med en anden rapper ved navn Mos Def, dannede Talib Kweli duoen Black Star, og de udgav i 1998 et album.

Senere i Talib Kwelis karriere (2000) dannede han sammen med DJ'en HiTek (som er født i Cincinnati i den amerikanske stat Ohio) gruppen Reflection Eternal som d. 17. oktober 2000 udgav albummet "Train of Thought".

Albummet Quality udkom i 2002, dette album modtog en del mainstream-opmærksomhed takket være Kanye West, for produktionen af singlen og hittet "Get By".

I 2004, udgav Talib Kweli albummet The Beautiful Struggle.

Talib Kweli gav i 2007 koncert på Roskilde Festivalen sammen med Jean Grae.

Referencer

Eksterne henvisninger 

 
 
 

Rappere fra USA
Personer fra New York
William Bailey

William Bailey (6. oktober 1815 – 25. oktober 1904) var en engelsk/dansk lokomotivfører, først på Eastern Counties Railway, siden i Slesvig og i Jylland.

Bailey havde som dreng arbejdet i de engelske kulminer, først ved at køre med ponytrukne kulvogne nede i minegangene. Senere arbejdede han med at bryde kul og kom så til at arbejde ved kulbanerne over jorden hvor han arbejdede dels med hestetrukne "kultog" og senere med damplokomotiver. Ved overgangen til rigtige jernbaner arbejde han først som lokomotivfyrbøder og siden som lokomotivfører.

Bailey kom til den sydslevigske jernbane (King Frederik the VII. South Slesvig Railway Flensborg-Rendsborg med sidebane Øster Ørsted-Tønning) i forbindelse med dennes åbning i 1854, og da Gabriel Hinné var uheldig med de første prøvetog på Århus-Randers strækningen blev Bailey i 1862 hentet op fra Slesvig og kørte prøvetogene. Han blev på den jyske tværbane til 1865 hvor han forflyttedes til Fyn da banen der skulle åbne. Senere blev det Fredericia-Vamdrup og efter åbningen af Fredericia-Århus 1868 blev han den første lokomotivmester i Århus. Han blev i den stilling indtil han tog sin afsked i 1873 hvorefter han flyttede til London.

Personer fra England
Jernbanefolk
Kelsey Grammer

Allen Kelsey Grammer (født 21. februar 1955 på Sankt Thomas i øgruppen de dansk-vestindiske øer) er en amerikansk skuespiller og tv-instruktør.

Grammer er bedst kendt for sin rolle som psykiateren Frasier Crane i de to komediserier Sams Bar (Cheers) og Frasier. Han lægger også stemme til figuren Sideshow Bob i den animerede tv-serie The Simpsons. I science fiction-filmen X-Men: The Last Stand (den tredje X-Men-film) spillede han mutanten Beast og har også spillet overfor Robert De Niro i thrilleren 15 Minutes.

Grammers liv har været ramt at tragedier, hvilket har medført depressioner og narkotikamisbrug. I 1968 blev hans far fundet myrdet på de Amerikanske Jomfruøer, i 1975 blev hans søster voldtaget og myrdet, efter at have forladt en restaurant i Colorado Springs, Colorado og i 1980 blev hans halvbrødre, to tvillinger, dræbt af en haj mens de SCUBA-dykkede.

Eksterne henvisninger 

 

Skuespillere fra USA
Hollywood Walk of Fame
Personer dømt for narkokriminalitet
Modtagere af Golden Raspberry Awards
Personer fra Sankt Thomas
Personer fra De Amerikanske Jomfruøer
Hartvig Rambusch

Hartvig Heinrich Andreas Rambusch (15. april 1844 i Korsør – 6. september 1932) var en dansk maskinbestyrer og forfatter. Søn af exam.jur. Carl Anthon Georg Rambusch, der blev første stationsforvalter på Duvenstedt Station på den Sydslesvigske Jernbane ved dennes åbning i 1854 og bror til Edvard Rambusch og far til Henry Rambusch.

Rambusch fik derved jernbanen tæt ind på livet, og han kom i lære på jernbanens værksted i Flensborg, da han var færdig med sin skolegang, 16 år gammel. Kort efter flyttedes han til jernbaneanlæggene i Nørrejylland (Århus-Randers m.fl.).

Under krigen i 1864 kørte han et stykke tid som lokomotivfører, men da han følte, at der var en del at lære om den daglige tjeneste, kørte han i nogle år som lokomotivfyrbøder og ekstra lokomotivfører. Han uddannede sig videre i Tyskland og blev den 1. januar 1869 ansat ved De jydsk-fyenske Jernbaner som maskinarbejder og blev – da værkstedsforstanderen Osterwaldt i Århus blev forfremmet til maskinmester i Frederikshavn – værkfører i Århus den 1. juli 1871. 3 år senere afløste han Osterwaldt som maskinmester og leder i Vendsyssel.

Den 1. august 1882 kaldtes Rambusch til Århus som kontorchef hos overmaskinmesteren for De jysk-fynske Statsbaner, Otto Busse. Da de to statsbaners maskinforvaltninger blev lagt sammen i 1892, kom Rambusch til København som maskininspektør for Sjælland. Området hed 4. Maskinsektion, og efter organisationsloven af 1903 blev betegnelsen 1. Maskinkreds. I 1908 blev kredsen delt, og Rambusch blev chef for 5. Maskinkreds, der omfattede alle strækninger vest og syd for København samt Nordsjælland.

Efter sin afsked fra statsbanerne i 1915 fortsatte han som maskinteknisk tilsynsførende ved de sjællandske og lolland-falsterske privatbaner.

I 1916 udkom hans En gammel jernbanemands erindringer 1854-1882, der er en af meget få beskrivelser af de danske jernbaners første år. Han var Ridder af Dannebrog.

Kilder 
 Kraks Blaa Bog 1929

Eksterne henvisninger 
 

Jernbanefolk fra Danmark
Personer fra Korsør
Riddere af Dannebrog
Selvbiografer fra Danmark
Danskere i 1800-tallet
Danskere i 1900-tallet
Embedsmænd fra Danmark
Ansatte i DSB
Personer i Kraks Blå Bog (afdøde)
Hartvig
Dansksprogede forfattere fra Danmark
Helkronede

De helkronede er en underklasse af planter, hvis blomster har det fællestræk, at kronbladene er sammenvoksede i større eller mindre grad. Engler betragtede i sin systematik de helkronede som en gruppe af sent opståede eller mere højt udviklede i forhold til de mere oprindelige, frikronede, og de primitive kronløse. I dag har man – stort set – forladt den opdeling, fordi det viser sig, at disse kendetegn er opstået flere gange og uafhængigt af hinanden. De kan altså ikke bruges som ordningskriterier i taxonomien.

Eksempler på helkronede planter 
 Gul Snerre (Galium verum)
 Oliven (Olea europaea)
 Storfrugtet Blåbær (Vaccinium corymbosum)
 Svalerod-Ensian (Gentiana asclepiadea)
 Ægte Lavendel (Lavandula angustifolia)

Se også 
 tokimbladet (Dicotyledoneae)

Botanik
Henrik Djernis

Henrik Djernis (født 22. april 1966 i Svebølle) er en dansk tidligere professionel dansk cykelrytter.

Karrierens højdepunkt blev nået med intet mindre end tre verdensmesterskaber i mountainbike på stribe (1992-94) samt et verdensmesterskab i cyklecross i 1993. Derudover er han mangedobbelt dansk mester i både cyklecross og mountainbike. Henrik Djernis stod oftest øverst på podiet, men har også en sølv og bronzemedalje fra VM i cyklecross på listen over resultater – samt en sølvmedalje til VM i MTB. Henrik Djernis var især kendt for sin sublime teknik.

Referencer

Eksterne henvisninger 
 

Mandlige cykelryttere fra Danmark
Cykelcrossryttere
Mette Munk Plum

Mette Munk Plum (født 8. juni 1956 i Svendborg) er en dansk skuespiller, der bl.a. har medvirket i tv-serierne TAXA, Karrusel, Rejseholdet og Ørnen. Uddannet på Statens Teaterskole 1978-81. I 1984 modtog hun, som den første, en Robert for årets kvindelige birolle for sin rolle i Isfugle.

Mette Munk Plums er datter landsretssagfører Eskild Plum (1924-2011) og lærer Birgit Lindgreen Jørgensen. Hun har været gift med skuespiller Henrik Birch, med hvem hun har to børn. Hendes farbror var den olympiske diskoskaster Jørgen Munk Plum.

Udvalgt filmografi 
 Charly & Steffen – 1979
 Maj - 1982
 Isfugle – 1983
 Forræderne – 1983
 Baby Doll – 1988
 Riget II – 1997
 Juliane – 2000
 At klappe med een hånd – 2001
 Forbrydelser – 2004
 Happy ending'' – 2018

Eksterne henvisninger 
 

Skuespillere fra Danmark
Robertprisen for årets kvindelige birolle
Personer fra Svendborg
Mette Munk
Personer i Kraks Blå Bog
Viggo af Rosenborg

Prins Viggo, Greve af Rosenborg (født Prins til Danmark) (25. december 1893 – 4. januar 1970) var en dansk prins, der var søn af Prins Valdemar og sønnesøn af Christian 9.

Da Prins Viggo giftede sig borgerligt i 1924, mistede han sin arveret til tronen og fik titlen Greve af Rosenborg.

Biografi

Tidlige liv 
Prins Viggo blev født den 25. december 1893 i Det Gule Palæ ved siden af Amalienborg i København som Prins Viggo Christian Adolf Georg til Danmark. Han var fjerde søn af Prins Valdemar og Prinsesse Marie af Orléans og dermed barnebarn af Kong Christian 9.

Viggo voksede op i Det Gule Palæ tæt ved Amalienborg og på Bernstorff Slot i Gentofte. Sammen med sine søskende fik han en meget fri og utvungen opdragelse, tilskyndet af deres mor, prinsesse Marie.

Ægteskab 
Prins Viggo giftede sig 10. juni 1924 i New York med amerikanerinden Eleanor Green (Prinsesse Viggo) (1895-1966). Ægteskabet var ikke jævnbyrdigt (ej at forveksle med morganatisk), og Prins Viggo måtte i forbindelse med sit ægteskab frasige sig titel og rang som Prins til Danmark og Kongelig Højhed og blev strøget fra den danske tronfølge. Han fik i stedet titlen greve af Rosenborg. Parret fik ingen børn.

Ridning 
Han gennemgik Hærens Rideskole og afgik derfra som berider.
Han vandt to danske mesterskaber i ridning i 1931, da han på hesten Acrobate vandt terrænspringning og ridebanespringning.

Senere liv 
Prins Viggo døde 4. januar 1970 på Ebeltoft Sygehus.

Titler, prædikater og æresbevisninger

Titler og prædikater fra navngivning til død 
 1893-1924: Hans Kongelige Højhed Prins Viggo til Danmark.
 1924-1970: Hans Højhed Prins Viggo, Greve af Rosenborg.

Æresbevisninger

Danske dekorationer 
 : Ridder af Elefantordenen (R.E.)  (1911).
 : Storkommandør af Dannebrogordenen (S.Kmd.)  (1968).

Udenlandske dekorationer 
 : Ridder af Serafimerordenen (S.Sph.)  (1952).

Litteratur

Noter

Eksterne henvisninger 
 

Prinser fra Danmark
Grever fra Danmark
Huset Glücksburg
Personer fra København
Storkommandører af Dannebrog
Ordenskanslere fra Danmark
Personer i Dansk Biografisk Leksikon
Grever, grevinder og komtesser af Rosenborg
Kavaleriofficerer fra Danmark
Ryttere fra Danmark
Springryttere
NeXT

NeXT Inc. (også kaldt NeXT Computer Inc. og NeXT Software Inc.) var et amerikansk computerfirma, der blev startet af Steve Jobs i 1986, efter at han blev fyret fra Apple.

NeXT Software lavede – i forbindelse med operativsystemet NeXTStep – flere legendariske computere. Den mest kendte nok er NeXT Cube som var en sort, matlakeret kube i magnesium på 1 fod × 1 fod.
NeXTStep blev senere til OpenStep og kunne køres på Intel-baserede systemer.

NeXT Software blev i 1997 solgt til Apple Computer.

Tim Berners-Lee brugte en NeXT-cube, da han lavede det første anvendelige World Wide Web-program.

It-virksomheder fra USA
Virksomheder i San Francisco
Etableret i 1985
Ophørt i 1997
NeXTSTEP

NeXTSTEP er et styresystem udviklet af NeXT Computer, Inc. for at køre på deres NeXT-computere, uformelt kaldet "sorte bokse", ("black boxes").

Versioner 
NeXTSTEP 1.0 blev udgivet 18. september 1989 og den sidste version, NeXTSTEP 3.3 blev udgivet tidligt i 1995. Efter udgivelsen af NeXTSTEP 3.2 bestemte NeXT at slutte sig sammen med Sun Microsystems for at udvikle OpenStep, en tværplatform standard for både Suns Solaris, Microsofts Windows og NeXT egen version af Mach-kernen.

Opkøbet 
I 1997 købte Apple Computer NeXT Computer og fik også styresystemeet OpenStep med i købet. OpenStep blev brugt som en form for base i Mac OS X, og OpenSteps arv kan fortsat ses i Cocoa-programmeringssproget, hvor Objective-C-bibliotek klasser begynder med bogstaverne "NS". 

WorldWideWeb, blev udviklet på NeXTSTEP-platformen.

Unix-varianter
Blue Angels

Blue Angels, officielt U.S. Navy Flight Demonstration Squadron, er et opvisningsteam i kunstflyvning tilknyttet United States Navy.

Historie 
I slutningen af 2. verdenskrig bestemte Chester W. Nimitz, dengang chef for flådens operationer, at et opvisningshold skulle bibeholde den interesse, der var for flådens flyvning. Blue Angels fremviste deres første flyveshow i juni 1946, mindre end et år efter de blev dannet. Her fløj de i Grumman F6F Hellcat og blev ledet af Lt. Cmdr. Roy “Butch” Voris.

Mindre end 2 måneder efter deres første flyveshow i Hellcatten, skiftede de over til Grumman F8F Bearcat, og et år senere introducerede 1947-teamet, ledet af Lt. Cmdr. Robert Clarke den nu kendte diamant-formation.

I slutningen af 1940'erne fløj Blue Angels i deres første jetdrevne fly – en Grumman F9F-2 Panther.

Militærfly fra USA
Underholdende begivenheder
Militære enheder fra USA
United States Navy